तीन सौ साल पुराने तालाब की रिटेनिंग वॉल की नहीं मरम्मत
भास्कर संवाददाता| नरसिंहगढ़
परशुराम सागर की रिटेनिंग वॉल की मरम्मत और देखरेख की ओर प्रशासन का ध्यान नहीं है। यह अनदेखी कभी भी शहर की सुरक्षा के लिए खतरा बन सकती है। क्योंकि पाल के नाम से पहचानी जाने वाली यह रिटेनिंग वॉल ही तालाब और शहर को एकदूसरे से अलग करती है। तालाब ऊंचाई पर है और बाकी शहर नीचे के धरातल पर बसा है। पिछले 3 सालों में पाल में रिसाव के मामले भी सामने आए हैं। पाल पर ट्रेफिक और आबादी का बढ़ता जा रहा दबाव और इसकी दीवार में उग रहे बड़े पेड और झाडियां इसे कमजोर बनाते जा रहे हैं। कभी भी पाल में बड़ा रिसाव हुआ तो आबादी का बड़ा हिस्सा इससे प्रभावित होगा। सबसे गंभीर बात यह है कि तालाब की रिटेनिंग वॉल होने के बावजूद प्रशासन ने इस हिस्से में ट्रेफिक या भवन निर्माण के किसी तरह के अलग से नियम लागू नहीं किए हैं। इसकी वजह से भी इसकी सुरक्षा के लिए खतरों की आशंका बढ़ गई है।
कब बना था तालाब
1681 में शहर की स्थापना के दौरान महाराज परशुराम ने इसे बनवाया था।
क्या समस्या पहले नहीं थी
नहीं। क्योंकि तब पाल के कोनों को छोड़कर कहीं कोई बड़े आवास नहीं थे। जो आवास थे, वे भी चौड़े और फैलाव लिए हुए बनाए गए थे। सबसे बडी बात यह कि रियासती दौर में ट्रेफिक नाम की कोई चीज नहीं थी। इसलिए ट्रेफिक का तो बिल्कुल दबाव नहीं था। अब भारी वाहन भी पाल से होकर दिन-रात गुजरते हैं। जिनके कंपन और भार की वजह से इसे नुकसान पहुंच रहा है।
विशेषज्ञों को वॉल दिखाकर राय लेंगे
तालाब की पाल को विशेषज्ञों को दिखाकर राय लेंगे कि क्या इसे वाकई खतरा है। पाल की झाड़ियों को स्थाई तौर पर हटाने के लिए भी जल्दी काम शुरू करवाएंगे। पवन अवस्थी, सीएमओ, नपा परिषद कार्यालय-नरसिंहगढ़।
परशुराम सागर की पाल पर उगी झाड़ियों की वजह से इसकी सुरक्षा के लिए खतरे बढ़ गए हैं।
साथ ही पाल में बडे़-बडे़ पेड़ और झाड़ियां भी उग गए हैं
hin_Deva san_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva